b"\n_START_ARTICLE_\nS\xc3\xb8r\xc3\xb8veri\n_START_PARAGRAPH_\nS\xc3\xb8r\xc3\xb8veri - r\xc3\xb8veri til s\xc3\xb8s, ogs\xc3\xa5 kendt som pirateri - er en forbrydelse, som gennem historien har spillet en afg\xc3\xb8rende betydning i flere omr\xc3\xa5der. Et grundelement i s\xc3\xb8r\xc3\xb8veri er skibets rolle - dels som bytte, dels som flugtfart\xc3\xb8j. Meget s\xc3\xb8r\xc3\xb8veri har fundet sted n\xc3\xa6r gr\xc3\xa6nserne mellem forskellige lande, hvor s\xc3\xb8r\xc3\xb8verne har kunnet skjule sig i \xc3\xa9t land og plyndre i et andet. Dette har ogs\xc3\xa5 v\xc3\xa6ret udnyttet i krigssammenh\xc3\xa6ng, hvor kapere har f\xc3\xa5et tilladelse til at tage fjendtlige skibe til fange \xe2\x80\x93 for indsatsen fik kaperen udleveret skibets ladning._NEWLINE_Ud\xc3\xb8vere af s\xc3\xb8r\xc3\xb8veri kaldes s\xc3\xb8r\xc3\xb8vere eller pirater.\n_START_SECTION_\nHistorie\n_START_PARAGRAPH_\nAdam af Bremen skriver i sin kr\xc3\xb8nike omkring 1076 at rejse i farvandet fra Jylland og Fyn til Sj\xc3\xa6lland var farlig p\xc3\xa5 grund af pirater. Han skriver videre at Sj\xc3\xa6lland var overordentlig rig p\xc3\xa5 guld fra s\xc3\xb8r\xc3\xb8vertogter og at piraterne kaldet sig Wichingos (vikinger).\n_START_SECTION_\nModerne pirater\n_START_PARAGRAPH_\nS\xc3\xb8r\xc3\xb8veri er ikke l\xc3\xa6ngere et problem i europ\xc3\xa6iske farvande, men forekommer hyppigt fx i Det Sydkinesiske Hav._NEWLINE_Moderne pirater benytter h\xc3\xb8jteknologi kombineret med lavteknologi i form af simple b\xc3\xa5de og v\xc3\xa5ben, og pirater benytter mobiltelefoner, moderne hurtigb\xc3\xa5de, maskingev\xc3\xa6rer som AK-47 og til og med RPG'er (Rocket Propelled Grenades). Pirater aflytter beviseligt satellitkommunikation som Inmarsat for at beregne fragt og graden af risiko."